
	Tento dokument predstavuje schválené informácie o lieku Urorec a sú v ňom  sledované zmeny od predchádzajúcej procedúry, ktorou boli ovplyvnené informácie o lieku (procedurálne číslo EMEA/H/C/001092/N/0060).

Viac informácií nájdete na webovej stránke Európskej agentúry pre lieky: https://www.ema.europa.eu/en/medicines/human/EPAR/urorec


PRÍLOHA I
SÚHRN CHARAKTERISTICKÝCH VLASTNOSTÍ LIEKU
1.
NÁZOV LIEKU
Urorec 4 mg tvrdé kapsuly
Urorec 8 mg tvrdé kapsuly
2.
KVALITATÍVNE A KVANTITATÍVNE ZLOŽENIE
Urorec 4 mg tvrdé kapsuly

Každá tvrdá kapsula obsahuje 4 mg silodozínu.

Urorec 8 mg tvrdé kapsuly

Každá tvrdá kapsula obsahuje 8 mg silodozínu.
Úplný zoznam pomocných látok, pozri časť 6.1.

3.
LIEKOVÁ FORMA
Tvrdá kapsula.

Urorec 4 mg tvrdé kapsuly

Žltá, nepriehľadná, tvrdá želatínová kapsula veľkosti 3 (približne 15,9 x 5,8 mm).

Urorec 8 mg tvrdé kapsuly
Biela, nepriehľadná, tvrdá želatínová kapsula veľkosti 0 (približne 21,7 x 7,6 mm).
4.
KLINICKÉ ÚDAJE
4.1
Terapeutické indikácie
Liečba prejavov a príznakov benígnej hyperplázie prostaty (BHP) u dospelých mužov.

4.2
Dávkovanie a spôsob podávania
Dávkovanie

Odporúčaná dávka Urorecu je jedna 8 mg kapsula denne. U osobitných skupín pacientov sa odporúča jedna 4 mg kapsula Urorecu denne (pozri nižšie).

Starší pacienti

U starších pacientov nie je potrebné dávku upraviť (pozri časť 5.2).

Porucha funkcie obličiek

U pacientov s miernou poruchou funkcie obličiek (CLCR ≥ 50 až ≤ 80 ml/min) nie je potrebná úprava dávky.

U pacientov so stredne ťažkou poruchou funkcie obličiek (CLCR ≥ 30 až < 50 ml/min) sa odporúča počiatočná dávka 4 mg jedenkrát denne, ktorá sa môže v závislosti od individuálnej odozvy pacienta po jednom týždni liečby zvýšiť na 8 mg jedenkrát denne. Neodporúča sa používanie lieku u pacientov s ťažkou poruchou funkcie obličiek (CLCR < 30 ml/min) (pozri časti 4.4 a 5.2).

Porucha funkcie pečene

U pacientov s miernyou až stredne ťažkou poruchou funkcie pečene nie je potrebná úprava dávky.

Keďže nie sú k dispozícii žiadne údaje, neodporúča sa používanie lieku u pacientov s ťažkou poruchou funkcie funkcie pečene (pozri časti 4.4 a 5.2).

Pediatrická populácia
Použitie Urorecu sa netýka pediatrickej populácie pre indikáciu benígnej hyperplázie prostaty (BHP).

Spôsob podávania

Perorálne použitie.

Kapsula sa má užívať s jedlom, pokiaľ možno každý deň v rovnakom čase. Kapsula sa nemá rozlomiť ani rozhryznúť, ale má sa prehltnúť celá a pokiaľ možno má sa zapiť pohárom vody.

4.3
Kontraindikácie
Precitlivenosť na liečivo alebo na ktorúkoľvek z pomocných látok uvedených v časti 6.1.

4.4
Osobitné upozornenia a opatrenia pri používaní
Peroperačný syndróm vlajúcej dúhovky (Intraoperative Floppy Iris Syndrome, IFIS)

U niektorých pacientov súčasne alebo v minulosti liečených α1‑blokátormi sa počas operácie katarakty pozoroval IFIS (variant syndrómu úzkej zrenice). Môže to viesť k zvýšeniu procedurálnych komplikácií počas operácie.

Začatie liečby silodozínom sa u pacientov s plánovanou operáciou katarakty neodporúča. Liečbu α1‑blokátormi sa odporúča 1 až 2 týždne pred operáciou katarakty prerušiť, ale prínos ani dĺžka prerušenia liečby pred touto operáciou neboli zatiaľ stanovené.

Počas predoperačného vyšetrenia, očný chirurg spolu s oftalmologickým tímom majú vziať do úvahy, že pacient s plánovanou operáciou katarakty je alebo bol liečený silodozínom, aby boli zabezpečené príslušné opatrenia na prípadné zvládnutie IFIS počas operácie.

Ortostatické účinky

Výskyt ortostatických účinkov je u silodozínu veľmi nízky. U jednotlivých pacientov však môže dôjsť k zníženiu krvného tlaku, ktoré vedie v zriedkavých prípadoch k synkope. Pri prvých známkach ortostatickej hypotenzie (ako je posturálny závrat) si má pacient sadnúť alebo ľahnúť, až kým tieto príznaky nezmiznú. U pacientov s ortostatickou hypotenziou sa liečba silodozínom neodporúča.

Porucha funkcie obličiek
Silodozín sa u pacientov s ťažkou poruchou funkcie obličiek (CLCR < 30 ml/min) neodporúča (pozri časti 4.2 a 5.2).

Porucha funkcie pečene

Keďže nie sú k dispozícii žiadne údaje o pacientoch s ťažkou poruchou funkcie pečene, silodozín sa u týchto pacientov neodporúča (pozri časti 4.2 a 5.2).

Karcinóm prostaty

Keďže BHP a karcinóm prostaty môžu mať rovnaké príznaky a môžu sa vyskytovať súčasne, pacienti, u ktorých je podozrenie na BHP, sa majú pred začatím liečby silodozínom vyšetriť, aby sa vylúčil výskyt karcinómu prostaty. Pred začiatkom liečby a nasledovne v pravidelných intervaloch sa má vykonávať digitálne rektálne vyšetrenie a v prípade potreby sa má stanoviť hodnota prostatického špecifického antigénu (PSA).

Liečba silodozínom vedie k zníženiu množstva spermií uvoľnených počas orgazmu, čo môže mať dočasný negatívny vplyv na mužskú fertilitu. Po vysadení silodozínu sa tento účinok stratí (pozri časť 4.8).

Sodík

Tento liek obsahuje menej ako 1 mmol sodíka (23 mg) v kapsule, t.j. v podstate zanedbateľné množstvo sodíka.

4.5
Liekové a iné interakcie
Silodozín sa rozsiahlo metabolizuje, hlavne prostredníctvom CYP3A4, alkoholdehydrogenázy a UGT2B7. Silodozín je tiež substrátom pre P‑glykoproteín. Látky, ktoré inhibujú (ako napríklad ketokonazol, itrakonazol, ritonavir alebo cyklosporín) alebo indukujú (ako napríklad rifampicín, barbituráty, karbamazepín, fenytoín) tieto enzýmy a transportné proteíny môžu mať vplyv na plazmatické koncentrácie silodozínu a jeho aktívneho metabolitu.

Alfa‑blokátory

O bezpečnom používaní silodozínu v spojení s inými antagonistami α‑adrenoreceptorov neexistujú dostatočné informácie. Preto sa neodporúča súbežné používanie iných antagonistov α‑adrenoreceptorov.

Inhibítory CYP3A4

V interakčnej štúdii bolo pri súbežnom podávaní silného inhibítora CYP3A4 (400 mg ketokonazolu) pozorované 3,7‑násobné zvýšenie maximálnych plazmatických koncentrácií silodozínu a 3,1‑násobné zvýšenie expozície (t. j. AUC) silodozínu. Súbežné používanie so silnými inhibítormi CYP3A4 (ako sú ketokonazol, itrakonazol, ritonavir alebo cyklosporín) sa neodporúča.

Pri súbežnom podávaní silodozínu so stredne silným inhibítorom CYP3A4, ako je diltiazém, sa pozorovalo približne 30% zvýšenie AUC silodozínu, ale hodnota Cmax a polčas zostali nezmenené. Táto zmena nie je klinicky významná a úprava dávky nie je potrebná.

Inhibítory PDE‑5

Minimálne farmakodynamické interakcie boli pozorované medzi silodozínom a maximálnymi dávkami sildenafilu alebo tadalafilu. V placebom kontrolovanej štúdii u 24 pacientov vo veku 45‑78 rokov užívajúcich silodozín nevyvolalo súbežné podávanie 100 mg sildenafilu alebo 20 mg tadalafilu žiadne klinicky významné priemerné poklesy systolického ani diastolického krvného tlaku meraného ortostatickými testami (v stoji oproti v ľahu). U pacientov starších ako 65 rokov boli priemerné poklesy v rôznych časových bodoch v rozmedzí 5 až 15 mmHg (systolický tlak) a 0 až 10 mmHg (diastolický tlak). Pozitívne výsledky ortostatických testov boli pri súbežnom podávaní len o málo častejšie, nevyskytla sa však žiadna symptomatická ortostáza ani závraty. Pacientov užívajúcich inhibítory PDE‑5 súbežne so silodozínom je potrebné sledovať ohľadne prípadných nežiaducich účinkov.

Antihypertenzíva

V programe klinickej štúdie podstupovalo mnoho pacientov súbežnú liečbu antihypertenzívami (prevažne látkami pôsobiacimi na renín‑angiotenzínový systém, beta‑blokátormi, antagonistami vápnika a diuretikami) bez zvýšenia výskytu ortostatickej hypotenzie. Napriek tomu sa má pri začatí súbežného používania s antihypertenzívami postupovať opatrne a u pacientov sa majú sledovať prípadné nežiaduce účinky.
Digoxín

Ustálené hladiny digoxínu, substrátu P‑glykoproteínu, neboli významne ovplyvnené pri súbežnom podávaní s 8 mg silodozínu jedenkrát denne. Úprava dávky nie je potrebná.

4.6
Fertilita, gravidita a laktácia
Gravidita a dojčenie
Neaplikovateľné, keďže silodozín je určený len pre pacientov mužského pohlavia.

Fertilita

V klinických štúdiách bola počas liečby silodozínom v dôsledku farmakodynamických vlastností silodozínu pozorovaná ejakulácia so zníženým množstvom spermií alebo bez spermií (pozri časť 4.8).

Pred začatím liečby má byť pacient informovaný o možnosti výskytu takéhoto účinku, ktorý má dočasný negatívny vplyv na mužskú fertilitu.

4.7
Ovplyvnenie schopnosti viesť vozidlá a obsluhovať stroje
Urorec má malý alebo mierny vplyv na schopnosť viesť vozidlá a obsluhovať stroje. Pacientov treba informovať o možnom výskyte príznakov spojených s posturálnou hypotenziou (ako sú závraty) a že pri vedení vozidiel a obsluhovaní strojov majú byť opatrní, pokým nezistia, ako na nich silodozín pôsobí.

4.8
Nežiaduce účinky
Súhrn bezpečnostného profilu
Bezpečnosť silodozínu sa hodnotila v štyroch dvojito zaslepených kontrolovaných klinických štúdiách Fázy II – III (v ktorých 931 pacientov dostávalo 8 mg silodozínu jedenkrát denne a 733 pacientov dostávalo placebo) a v dvoch dlhodobých otvorených predĺžených štúdiách. Silodozín bol v dávke 8 mg jedenkrát denne podávaný celkom 1 581 pacientom vrátane 961 pacientov, ktorí Urorec užívali najmenej 6 mesiacov a 384 pacientov, ktorí ho užívali 1 rok.

Pri používaní silodozínu v placebom kontrolovaných klinických štúdiách a počas jeho dlhodobého používania boli najčastejšie hlásenými nežiaducimi účinkami poruchy ejakulácie ako retrográdna ejakulácia a anejakulácia (znížený objem ejakulátu alebo bez ejakulátu), s frekvenciou výskytu 23%. Tento nežiaduci účinok môže dočasne ovplyvniť mužskú fertilitu. V priebehu niekoľkých dní po vysadení liečby sa stav upraví (pozri časť 4.4).

Tabuľkový zoznam nežiaducich reakcií
Nežiaduce účinky uvedené v tabuľke nižšie, ktoré boli hlásené vo všetkých klinických štúdiách a zo skúsenosti z celého sveta po uvedení lieku na trh, pre ktoré existuje primeraný kauzálny vzťah, sú zoradené podľa tried orgánových systémov a frekvencie výskytu podľa databázy MedDRA: veľmi časté (≥ 1/10); časté (≥ 1/100 až < 1/10); menej časté (≥ 1/1 000 až < 1/100); zriedkavé (≥ 1/10 000 až < 1/1 000); veľmi zriedkavé (< 1/10 000); neznáme (z dostupných údajov). V rámci jednotlivých skupín frekvencií sú pozorované nežiaduce účinky usporiadané v poradí klesajúcej závažnosti.

	Trieda orgánových systémov 
	Veľmi časté


	Časté


	Menej časté


	Zriedkavé
	Veľmi zriedkavé
	Neznáme

	Poruchy imunitného systému
	
	
	
	
	alergické reakcie vrátane opuchu tváre, opuchnutého jazyka a faryngálneho edému1
	

	Psychické poruchy
	
	
	znížené libido
	
	
	

	Poruchy nervového systému
	
	závraty
	
	synkopa

strata vedomia1
	
	

	Poruchy srdca a srdcovej činnosti
	
	
	tachykardia1
	palpitácie1
	
	

	Poruchy ciev
	
	ortostatická hypotenzia
	hypotenzia1
	
	
	

	Poruchy dýchacej sústavy, hrudníka a mediastína
	
	upchatý nos
	
	
	
	

	Poruchy gastrointestinálneho traktu
	
	hnačka
	nevoľnosť

sucho v ústach
	
	
	

	Poruchy pečene a žlčových ciest
	
	
	abnormálne výsledky pečeňových testov1
	
	
	

	Poruchy kože a podkožného tkaniva
	
	
	kožná vyrážka1,

pruritus1
urtikária1
lieková erupcia1
	
	
	

	Poruchy reprodukčného systému a prsníkov
	poruchy ejakulácie vrátane retrográdnej ejakulácie,
anejakulácia
	
	erektilná dysfunkcia
	
	
	

	Úrazy, otravy a komplikácie liečebného postupu
	
	
	
	
	
	peroperačný syndróm vlajúcej dúhovky


1 – nežiaduce reakcie zo spontánnych hlásení z celého sveta po uvedení lieku na trh (frekvencie boli vypočítané z udalostí hlásených v neintervenčných štúdiách a klinických skúšaniach Fázy I ‑ IV).

Popis vybraných nežiaducich reakcií
Ortostatická hypotenzia
Výskyt ortostatickej hypotenzie v placebom kontrolovaných klinických štúdiách bol pri podávaní silodozínu 1,2% a pri podávaní placeba 1,0%. Ortostatická hypotenzia môže niekedy viesť k synkope (pozri časť 4.4).

Peroperačný syndróm vlajúcej dúhovky (IFIS)
Počas operácie katarakty bol pozorovaný IFIS (pozri časť 4.4).

Hlásenie podozrení na nežiaduce reakcie

Hlásenie podozrení na nežiaduce reakcie po registrácii lieku je dôležité. Umožňuje priebežné monitorovanie pomeru prínosu a rizika lieku. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie na národné centrum hlásenia uvedené v Prílohe V.
4.9
Predávkovanie
Silodozín sa vyhodnocoval u zdravých mužov pri dávkach až do 48 mg/deň. Nežiaducim účinkom limitujúcim dávku bola posturálna hypotenzia. Krátko po užití lieku sa môže zvážiť vyvolanie vracania alebo výplach žalúdka. V prípade, ak predávkovanie silodozínom spôsobí hypotenziu, je potrebné poskytnúť kardiovaskulárnu podpornú liečbu. Keďže silodozín je vo veľkej miere viazaný na proteíny (96,6%), je nepravdepodobné, že by dialýza bola významným prínosom.

5.
FARMAKOLOGICKÉ VLASTNOSTI
5.1
Farmakodynamické vlastnosti
Farmakoterapeutická skupina: Urologiká, antagonisti alfa‑adrenoreceptorov, ATC kód: G04CA04.
Mechanizmus účinku

Silodozín je vysokoselektívny na α1A‑adrenoreceptory, ktoré sa nachádzajú predovšetkým v ľudskej prostate, báze močového mechúra, krčku močového mechúra, puzdre prostaty a v prostatickej časti močovej trubice. Blokáda α1A‑adrenoreceptorov spôsobuje relaxáciu hladkého svalstva v týchto tkanivách a znižuje tak odpor výstupu močového mechúra bez vplyvu na kontraktilitu hladkého svalstva detruzoru. To spôsobuje zlepšenie ako plniacich (iritačných), tak aj vyprázdňovacích (obštrukčných) príznakov (príznaky dolných močových ciest, lower urinary tract symptoms, LUTS) súvisiacich s benígnou hyperpláziou prostaty.

Silodozín má značne nižšiu afinitu k α1B‑adrenoreceptorom, ktoré sa nachádzajú predovšetkým v kardiovaskulárnom systéme. In vitro bolo preukázané, že pomer viazania silodozínu na receptory α1A:α1B (162:1) je extrémne vysoký.

Klinická účinnosť a bezpečnosť
V dvojito zaslepenej, placebom kontrolovanej klinickej štúdii Fázy II, zisťujúcej výšku dávky, v ktorej bolo podávaných 4 alebo 8 mg silodozínu jedenkrát denne, bolo pozorované výraznejšie zlepšenie skóre indexu symptómov podľa Americkej urologickej asociácie (American Urologic Association, AUA) pre 8 mg silodozínu (‑6,8 ± 5,8; n = 90; p = 0,0018) a 4 mg silodozínu (‑5,7 ± 5,5; n = 88; p = 0,0355) v porovnaní s placebom (‑4,0 ± 5.5, n = 83).

V dvoch placebom kontrolovaných klinických štúdiách Fázy III prevedených v Spojených Štátoch Amerických a v jednej placebom a aktívne kontrolovanej klinickej štúdii prevedenej v Európe bolo viac ako 800 pacientom so stredne závažnými až závažnými príznakmi BHP (počiatočná hodnota Medzinárodného skóre prostatických symptómov, International Prostate Symptom Score, IPSS ≥ 13) podávaných 8 mg silodozínu jedenkrát denne. Vo všetkých štúdiách boli pacienti bez odozvy na placebo počas 4‑týždňovej úvodnej Fázy s placebom randomizovaní na liečbu skúšaným liekom. Vo všetkých štúdiách mali pacienti liečení silodozínom výraznejšie zníženie ako plniacich (iritačných), tak aj vyprázdňovacích (obštrukčných) príznakov BHP v porovnaní s placebom, ako bolo stanovené po 12 týždňoch liečby. Údaje pozorované u populácií všetkých randomizovaných pacientov (Intent‑to‑treat) v jednotlivých štúdiách sú uvedené nižšie:

	Štúdia
	Liečebná skupina
	Poèet pacien​tov
	Celkové skóre podľa IPSS
	Iritačné príznaky podľa IPSS
	Obštrukčné príznaky podľa IPSS

	
	
	
	Poèiatoèná hodnota (± SD)
	Zmena v porov​naní s poèia​toènou hodnotou
	Rozdiel (95 % IS) oproti placebu
	Zmena v porov​naní s poèia​toènou hodnotou
	Rozdiel (95 % IS) oproti placebu
	Zmena v porov​naní s poèia​toènou hodnotou
	Rozdiel (95 % IS) oproti placebu

	US‑1
	Silodozín
Placebo
	233

228
	22 ± 5

21 ± 5
	‑6,5

‑3,6
	‑2,8*

(‑3,9; ‑1,7)
	‑2,3

‑1,4
	‑0,9*

(‑1,4; ‑0,4)
	‑4,2

‑2,2
	‑1,9*

(‑2,6; ‑1,2)

	US‑2
	Silodozín
Placebo
	233

229
	21 ± 5

21 ± 5
	‑6,3

‑3,4
	‑2,9*

(‑4,0; ‑1,8)
	‑2,4

‑1,3
	‑1,0*

(‑1,5; ‑0,6)
	‑3,9

‑2,1
	‑1,8*

(‑2,5; ‑1,1)

	Európa
	Silodozín
Tamsulozín
Placebo
	371

376

185
	19 ± 4

19 ± 4

19 ± 4
	‑7,0

‑6,7

‑4,7
	‑2,3*

(‑3,2; ‑1,4)
‑2,0*

(‑2,9; ‑1,1)

	‑2,5

‑2,4

‑1,8
	‑0,7°

(‑1,1; ‑0,2)

‑0,6°

(‑1,1; ‑0,2)


	‑4,5

‑4,2

‑2,9
	‑1,7*

(‑2,2; ‑1,1)

‑1,4*

(‑2,0; ‑0,8)




* p < 0,001 oproti placebu;°p = 0,002 oproti placebu
V aktívne kontrolovanej klinickej štúdii prevedenej v Európe sa 8 mg silodozínu jedenkrát denne nepreukázalo ako menejcenné v porovnaní so 0,4 mg tamsulozínu jedenkrát denne: prispôsobený priemerný rozdiel (95 % IS) v celkovom skóre IPSS medzi liečbami bol u populácie spĺňajúcej podmienky protokolu (per‑protocol) 0,4 (‑0,4 až 1,1). Miera odozvy (t. j. zlepšenie celkového skóre IPSS aspoň o 25 %) bola značne vyššia v skupine liečenej silodozínom (68 %) a tamsulozínom (65 %) v porovnaní s placebom (53 %).

V dlhodobej otvorenej predĺženej fáze týchto kontrolovaných štúdií bol pacientom podávaný silodozín po dobu až 1 roka. Zlepšenie príznakov vyvolané liečbou silodozínom v 12 týždni liečby bolo udržiavané počas 1 roka.

Vo fáze IV klinického skúšania vykonaného v Európe u pacientov s priemerným celkovým vstupným skóre IPSS 18,9 bodu, malo 77,1 % pacientov odozvu na silodozín (posudzované zmenou východiskového stavu v celkovom skóre IPSS aspoň o 25 %). Približne polovica pacientov hlásila zlepšenie najviac obťažujúcich príznakov udávaných na začiatku (tj. nočné močenie, frekvencia močenia, oslabenie prúdu pri močení, nutkanie na močenie, prerušované močenie a neúplné vyprázdňovanie), čo bolo vyhodnotené prostredníctvom ICS – male dotazníka.

V žiadnej klinickej štúdii prevedenej so silodozínom nebolo pozorované významné zníženie krvného tlaku meraného v ľahu.

Silodozín podávaný v dávke 8 mg a 24 mg jedenkrát denne nemal žiadny štatisticky významný účinok na intervaly EKG a srdcovú repolarizáciu primerane k placebu.

Pediatrická populácia
Európska agentúra pre lieky udelila výnimku z povinnosti predložiť výsledky štúdií s Urorecom vo všetkých podskupinách pediatrickej populácie s BHP (informácie o použití v pediatrickej populácii, pozri časť 4.2).
5.2
Farmakokinetické vlastnosti
Farmakokinetika silodozínu a jeho hlavných metabolitov boli vyhodnocované u dospelých mužov s BHP alebo bez nej po jednorazovom podaní a po viacnásobných podaniach v rozsahu denných dávok od 0,1 mg do 48 mg. Farmakokinetika silodozínu je lineárna v celom tomto rozsahu dávok.

Expozícia hlavnému metabolitu v plazme, silodozín‑glukuronidu (KMD‑3213G), je v ustálenom stave asi 3‑násobne vyššia v porovnaní s východiskovou látkou. Silodozín dosiahne ustálené hladiny po 3 dňoch liečby, respektíve jeho glukuronid po 5 dňoch liečby.

Absorpcia

Perorálne podávaný silodozín sa dobre vstrebáva a jeho absorpcia je priamo úmerná dávke. Absolútna biologická dostupnosť je približne 32 %.

In vitro štúdia s bunkami Caco‑2 preukázala, že silodozín je substrátom P‑glykoproteínu.

Jedlo znižuje hodnotu Cmax o približne 30 %, hodnotu tmax zvyšuje o približne 1 hodinu a má slabý účinok na AUC.

U zdravých mužov cieľovej vekovej kategórie (n = 16, priemerný vek 55 ± 8 rokov) boli po perorálnom 7‑dňovom podávaní dávky 8 mg jedenkrát denne hneď po raňajkách získané tieto farmakokinetické parametre: Cmax 87 ± 51 ng/ml (SD), tmax 2,5 hodín (rozsah 1,0 – 3,0), AUC 433 ± 286 ng • h/ml.

Distribúcia

Objem distribúcie silodozínu je 0,81 l/kg a na plazmatické proteíny sa viaže na 96,6 %. Do krviniek sa nedistribuuje.

Viazanie silodozín‑glukuronidu na proteíny je 91 %.

Biotransformácia

Silodozín sa extenzívne metabolizuje glukuronidáciou (UGT2B7), prostredníctvom enzýmov alkohol- a aldehyddehydrogenázy a oxidáciou, hlavne prostredníctvom CYP3A4. Hlavný metabolit v plazme, glukuronidový konjugát silodozínu (KMD‑3213G), ktorý sa preukázal byť účinným in vitro, má predĺžený polčas (približne 24 hodín) a dosahuje približne štyrikrát vyššie plazmatické koncentrácie ako silodozín. Údaje in vitro naznačujú, že silodozín nemá schopnosť inhibovať alebo indukovať enzýmové systémy cytochrómu P450.

Eliminácia
Po perorálnom podaní silodozínu označeného 14C sa po 7 dňoch dostáva približne 33,5 % rádioaktivity do moču a 54,9 % do stolice. Celotelový klírens silodozínu bol približne 0,28 l/h/kg. Silodozín sa vylučuje prevažne vo forme metabolitov, veľmi malé množstvo lieku sa v nezmenenej forme dostáva do moču. Terminálny polčas východiskového lieku a jeho glukuronidu je približne 11 a 18 hodín.

Osobitné skupiny pacientov

Starší pacienti

Expozícia silodozínu a jeho hlavným metabolitom sa vekom významne nemení, a to ani u pacientov vo veku viac ako 75 rokov.

Pediatrická populácia
Silodozín nebol u pacientov mladších ako 18 rokov hodnotený.

Porucha funkcie pečene

V štúdii s podaním jednej dávky zostala farmakokinetika silodozínu u deviatich pacientov so stredne ťažkou poruchou funkcie pečene (Child‑Pughove skóre 7 až 9) v porovnaní s deviatimi zdravými dobrovoľníkmi nezmenená. Výsledky tejto štúdie je potrebné interpretovať opatrne, keďže zúčastnení pacienti mali normálne biochemické hodnoty poukazujúce na normálnu metabolickú funkciu a do skupiny pacientov so stredne ťažkou poruchou funkcie pečene boli zaradení na základe ascites a hepatálnej encefalopatie.

Farmakokinetika silodozínu nebola skúmaná u pacientov s ťažkou poruchou funkcie pečene.

Porucha funkcie obličiek

V štúdii s podaním jednej dávky viedla expozícia silodozínu (neviazanému) u pacientov s miernou (n = 8) a stredne ťažkou poruchou funkcie obličiek (n = 8) v priemere k zvýšeniu hodnôt Cmax (1,6‑násobne) a AUC (1,7‑násobne) v porovnaní s dobrovoľníkmi s normálou funkciou obličiek (n = 8). U pacientov s ťažkou poruchou funkcie obličiek (n = 5) bolo zvýšenie expozície pre hodnotu Cmax 2,2‑násobné pre hodnotu AUC 3,7‑násobné. Zvýšená bola aj expozícia hlavným metabolitom, silodozín‑glukuronidu a KMD‑3293.

Sledovanie plazmatickej hladiny v klinickej štúdii Fázy III preukázalo, že po 4 týždňoch liečby sa hladina celkového silodozínu u pacientov s miernou poruchou funkcie (n = 70) v porovnaní s pacientmi s normálnou funkciou obličiek (n = 155) nezmenila, kým u pacientov so stredne ťažkou poruchou funkcie sa hladina v priemere zdvojnásobila (n = 7).

Posúdenie údajov o bezpečnosti u pacientov zúčastnených vo všetkých klinických štúdiách nenaznačuje, že by mierna porucha funkcie obličiek (n = 487) predstavovala počas liečby silodozínom ďalšie bezpečnostné riziko (ako je zvýšenie výskytu závratov alebo ortostatickej hypotenzie) v porovnaní s pacientmi s normálnou funkciou obličiek (n = 955). Preto u pacientov s miernou poruchou funkcie poškodením obličiek nie je potrebné dávku upraviť. Keďže skúsenosti u pacientov so stredne ťažkou poruchou funkcie obličiek (n = 35) sú obmedzené, odporúča sa nižšia počiatočná dávka 4 mg. U pacientov s ťažkou poruchou funkcie obličiek sa podávanie Urorecu neodporúča.

5.3
Predklinické údaje o bezpečnosti
Predklinické údaje získané na základe obvyklých farmakologických štúdií bezpečnosti, karcinogénneho, mutagénneho a teratogénneho potenciálu neodhalili žiadne osobitné riziko pre ľudí. Účinky na zvieratách (pôsobiace na štítnu žľazu hlodavcov) sa pozorovali iba pri expozíciách považovaných za dostatočne vyššie, ako je maximálna expozícia u ľudí, čo poukazuje na malý význam týchto zistení pre klinické použitie.

U samcov potkanov bola pozorovaná znížená fertilita ako následok expozícií, ktoré boli približne dvojnásobkom expozície pri maximálnej odporúčanej dávke u ľudí. Pozorovaný účinok bol zvratný.

6.
FARMACEUTICKÉ INFORMÁCIE
6.1
Zoznam pomocných látok
Uororec 4 mg tvrdé kapsuly a 8 mg tvrdé kapsuly
Obsah kapsuly
predželatínovaný (kukuričný) škrob
manitol (E421)
magnéziumstearát
laurylsíran sodný
Obal kapsuly
želatína
oxid titaničitý (E171)
žltý oxid železitý (E172) (len 4 mg kapsuly)
6.2
Inkompatibility
Neaplikovateľné.

6.3
Čas použiteľnosti
3 roky.

6.4
Špeciálne upozornenia na uchovávanie
Uchovávajte pri teplote neprevyšujúcej 30 (C.

Uchovávajte v pôvodnom obale na ochranu pred svetlom a vlhkosťou.

6.5
Druh obalu a obsah balenia
Kapsuly sa dodávajú v blistroch z PVC/PVDC/hliníkovej fólie balených v škatuliach.

Balenia po 5, 10, 20, 30, 50, 90, 100 kapsúl.

Na trh nemusia byť uvedené všetky veľkosti balenia.

6.6
Špeciálne opatrenia na likvidáciu
Všetok nepoužitý liek alebo odpad vzniknutý z lieku sa má zlikvidovať v súlade s národnými požiadavkami.

10.
DÁTUM REVÍZIE TEXTU
Podrobné informácie o tomto lieku sú dostupné na internetovej stránke Európskej agentúry pre lieky http://www.ema.europa.eu.
PRÍLOHA II

A.
VÝROBCOVIA ZODPOVEDNÍ ZA UVOĽNENIE ŠARŽE

B.
PODMIENKY ALEBO OBMEDZENIA TÝKAJÚCE SA VÝDAJA A POUŽITIA
C.
ĎALŠIE PODMIENKY A POŽIADAVKY REGISTRÁCIE

D.
PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU
A.
VÝROBCOVIA ZODPOVEDNÍ ZA UVOĽNENIE ŠARŽE
Názov a adresa výrobcov zodpovedných za uvoľnenie šarže
Recordati Industria Chimica e Farmaceutica S.p.A.
Via M. Civitali 1
20148 Milan
Taliansko

Laboratoires Bouchara‑Recordati
Parc Mécatronic 

03410 Saint Victor

Francúzsko

Tlačená písomná informácia pre používateľa lieku musí obsahovať názov a adresu výrobcu zodpovedného za uvoľnenie príslušnej šarže.

B.
PODMIENKY ALEBO OBMEDZENIA TÝKAJÚCE SA VÝDAJA A POUŽITIA 
Výdaj lieku je viazaný na lekársky predpis.

C.
ĎALŠIE PODMIENKY A POŽIADAVKY REGISTRÁCIE
· Periodicky aktualizované správy o bezpečnosti

Požiadavky na predloženie periodicky aktualizovaných správ o bezpečnosti tohto lieku sú stanovené v zozname referenčných dátumov Únie (zoznam EURD) v súlade s článkom 107c ods. 7 smernice 2001/83/ES a všetkých následných aktualizácií uverejnených na európskom internetovom portáli pre lieky.
D.
PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU

· Plán riadenia rizík (RMP)

Držiteľ rozhodnutia o registrácii vykoná požadované činnosti a zásahy v rámci dohľadu nad liekmi, ktoré sú podrobne opísané v odsúhlasenom RMP predloženom v module 1.8.2 registračnej dokumentácie a vo všetkých ďalších odsúhlasených aktualizáciách RMP.
Aktualizovaný RMP je potrené predložiť:
· na žiadosť Európskej agentúry pre lieky,
· vždy v prípade zmeny systému riadenia rizík, predovšetkým v dôsledku získania nových informácií, ktoré môžu viesť k výraznej zmene pomeru prínosu a rizika, alebo v dôsledku dosiahnutia dôležitého medzníka (v rámci dohľadu nad liekmi alebo minimalizácie rizika).
PRÍLOHA III

OZNAČENIE OBALU A PÍSOMNÁ INFORMÁCIA PRE POUŽÍVATEĽA
A. OZNAČENIE OBALU

ÚDAJE, KTORÉ MAJÚ BYŤ UVEDENÉ NA VONKAJŠOM OBALE 

ŠKATUĽA

1.
NÁZOV LIEKU

Urorec 4 mg tvrdé kapsuly
silodozín

2.
LIEČIVO (LIEČIVÁ)
Každá tvrdá kapsula obsahuje 4 mg silodozínu.
3.
ZOZNAM POMOCNÝCH LÁTOK

4.
LIEKOVÁ FORMA A OBSAH

5 tvrdých kapsúl

10 tvrdých kapsúl
20 tvrdých kapsúl
30 tvrdých kapsúl
50 tvrdých kapsúl

90 tvrdých kapsúl
100 tvrdých kapsúl
5.
SPÔSOB A CESTA (CESTY) PODÁVANIA

Pred použitím si prečítajte písomnú informáciu pre používateľa.

Perorálne použitie.

6.
ŠPECIÁLNE UPOZORNENIE, ŽE LIEK SA MUSÍ UCHOVÁVAŤ MIMO DOHĽADU A DOSAHU DETÍ

Uchovávajte mimo dohľadu a dosahu detí.

7.
INÉ ŠPECIÁLNE UPOZORNENIE (UPOZORNENIA), AK JE TO POTREBNÉ

8.
DÁTUM EXSPIRÁCIE

EXP

9.
ŠPECIÁLNE PODMIENKY NA UCHOVÁVANIE
Uchovávajte pri teplote neprevyšujúcej 30 °C.

Uchovávajte v pôvodnom obale na ochranu pred svetlom a vlhkosťou.

10.
ŠPECIÁLNE UPOZORNENIA NA LIKVIDÁCIU NEPOUŽITÝCH LIEKOV ALEBO ODPADOV Z NICH VZNIKNUTÝCH, AK JE TO VHODNÉ

11.
NÁZOV A ADRESA DRŽITEĽA ROZHODNUTIA O REGISTRÁCII

Recordati Ireland Ltd.
Raheens East
Ringaskiddy Co. Cork 
Írsko

12.
REGISTRAČNÉ ČÍSLO
EU/1/09/608/001

EU/1/09/608/002
EU/1/09/608/003
EU/1/09/608/004
EU/1/09/608/005

EU/1/09/608/006
EU/1/09/608/007
13.
ČÍSLO VÝROBNEJ ŠARŽE

Lot
14.
ZATRIEDENIE LIEKU PODĽA SPÔSOBU VÝDAJA

15.
POKYNY NA POUŽITIE

16.
INFORMÁCIE V BRAILLOVOM PÍSME
Urorec 4 mg

17.
ŠPECIFICKÝ IDENTIFIKÁTOR – DVOJROZMERNÝ ČIAROVÝ KÓD

Dvojrozmerný čiarový kód so špecifickým identifikátorom 

18.
ŠPECIFICKÝ IDENTIFIKÁTOR – ÚDAJE ČITATEĽNÉ ĽUDSKÝM OKOM

PC: 
SN: 

NN: 

MINIMÁLNE ÚDAJE, KTORÉ MAJÚ BYŤ UVEDENÉ NA BLISTROCH ALEBO STRIPOCH

Blistre z PVC/PVDC/HLINÍKOVEJ FÓLIE
1.
NÁZOV LIEKU

Urorec 4 mg tvrdé kapsuly
silodozín

2.
NÁZOV DRŽITEĽA ROZHODNUTIA O REGISTRÁCII

Recordati Ireland Ltd.
3.
DÁTUM EXSPIRÁCIE

EXP
4.
ČÍSLO VÝROBNEJ ŠARŽE

Lot

5.
INÉ
ÚDAJE, KTORÉ MAJÚ BYŤ UVEDENÉ NA VONKAJŠOM OBALE 

ŠKATUĽA

1.
NÁZOV LIEKU

Urorec 8 mg tvrdé kapsuly
silodozín

2.
LIEČIVO (LIEČIVÁ)
Každá tvrdá kapsula obsahuje 4 mg silodozínu.
3.
ZOZNAM POMOCNÝCH LÁTOK

4.
LIEKOVÁ FORMA A OBSAH

5 tvrdých kapsúl

10 tvrdých kapsúl
20 tvrdých kapsúl
30 tvrdých kapsúl
50 tvrdých kapsúl

90 tvrdých kapsúl
100 tvrdých kapsúl
5.
SPÔSOB A CESTA (CESTY) PODÁVANIA

Pred použitím si prečítajte písomnú informáciu pre používateľa.

Perorálne použitie.

6.
ŠPECIÁLNE UPOZORNENIE, ŽE LIEK SA MUSÍ UCHOVÁVAŤ MIMO DOHĽADU A DOSAHU DETÍ

Uchovávajte mimo dohľadu a dosahu detí.

7.
INÉ ŠPECIÁLNE UPOZORNENIE (UPOZORNENIA), AK JE TO POTREBNÉ

8.
DÁTUM EXSPIRÁCIE

EXP

9.
ŠPECIÁLNE PODMIENKY NA UCHOVÁVANIE
Uchovávajte pri teplote neprevyšujúcej 30 °C.

Uchovávajte v pôvodnom obale na ochranu pred svetlom a vlhkosťou.

10.
ŠPECIÁLNE UPOZORNENIA NA LIKVIDÁCIU NEPOUŽITÝCH LIEKOV ALEBO ODPADOV Z NICH VZNIKNUTÝCH, AK JE TO VHODNÉ

11.
NÁZOV A ADRESA DRŽITEĽA ROZHODNUTIA O REGISTRÁCII

Recordati Ireland Ltd.
Raheens East
Ringaskiddy Co. Cork 
Írsko

12.
REGISTRAČNÉ ČÍSLO

EU/1/09/608/008

EU/1/09/608/009
EU/1/09/608/010

EU/1/09/608/011
EU/1/09/608/012

EU/1/09/608/013
EU/1/09/608/014
13.
ČÍSLO VÝROBNEJ ŠARŽE

Lot
14.
ZATRIEDENIE LIEKU PODĽA SPÔSOBU VÝDAJA

15.
POKYNY NA POUŽITIE

16.
INFORMÁCIE V BRAILLOVOM PÍSME
Urorec 8 mg

17.
ŠPECIFICKÝ IDENTIFIKÁTOR – DVOJROZMERNÝ ČIAROVÝ KÓD

Dvojrozmerný čiarový kód so špecifickým identifikátorom 

18.
ŠPECIFICKÝ IDENTIFIKÁTOR – ÚDAJE ČITATEĽNÉ ĽUDSKÝM OKOM

PC: 
SN: 

NN: 

MINIMÁLNE ÚDAJE, KTORÉ MAJÚ BYŤ UVEDENÉ NA BLISTROCH ALEBO STRIPOCH

Blistre z PVC/PVDC/HLINÍKOVEJ FÓLIE
1.
NÁZOV LIEKU

Urorec 8 mg tvrdé kapsuly
silodozín

2.
NÁZOV DRŽITEĽA ROZHODNUTIA O REGISTRÁCII

Recordati Ireland Ltd.
3.
DÁTUM EXSPIRÁCIE

EXP
4.
ČÍSLO VÝROBNEJ ŠARŽE

Lot

5.
INÉ
B. PÍSOMNÁ INFORMÁCIA PRE POUŽÍVATEĽA
Písomná informácia pre používateľa
Urorec 8 mg tvrdé kapsuly
Urorec 4 mg tvrdé kapsuly
silodozín
Pozorne si prečítajte celú písomnú informáciu predtým, ako začnete užívať tento liek, pretože obsahuje pre vás dôležité informácie.
-
Túto písomnú informáciu si uschovajte. Možno bude potrebné, aby ste si ju znovu prečítali.
-
Ak máte akékoľvek ďalšie otázky, obráťte sa na svojho lekára alebo lekárnika.

· Tento liek bol predpísaný iba vám. Nedávajte ho nikomu inému. Môže mu uškodiť, dokonca aj vtedy, ak má rovnaké prejavy ochorenia ako vy.
-
Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.
V tejto písomnej informácii sa dozviete:

1.
Čo je Urorec a na čo sa používa
2.
Čo potrebujete vedieť predtým, ako užijete Urorec
3.
Ako užívať Urorec
4.
Možné vedľajšie účinky
5.
Ako uchovávať Urorec
6.
Obsah balenia a ďalšie informácie
1.
Čo je Urorec a na čo sa používa
Čo je Urorec
Urorec patrí do skupiny liekov nazývaných blokátory alfa1A‑adrenoreceptorov.

Urorec pôsobí na konkrétne receptory, ktoré sa nachádzajú v prostate, močovom mechúre a močovej rúre. Zablokovaním týchto receptorov spôsobuje uvoľnenie hladkého svalstva v týchto tkanivách. To vám uľahčí močenie a zmierni vaše príznaky.

Na čo sa Urorec používa

Urorec sa používa u dospelých mužov na liečbu močových príznakov spojených s nezhubným zväčšením prostaty (hyperpláziou prostaty), ako sú:

· ťažkosti pri začatí močenia,

· pocit neúplného vyprázdnenia močového mechúra,

· častejšia potreba močiť, aj v noci.

2.
Čo potrebujete vedieť predtým, ako užijete Urorec
Neužívajte Urorec
ak ste alergický na silodozín alebo na ktorúkoľvek z ďalších zložiek tohto lieku (uvedených v časti 6).
Upozornenia a opatrenia
Predtým, ako začnete užívať Urorec, obráťte sa na svojho lekára alebo lekárnika.
· Ak máte podstúpiť operáciu oka kvôli zákalu očnej šošovky (operáciu katarakty), je dôležité okamžite informovať vášho očného lekára o tom, že používate alebo ste predtým používali Urorec. Je to kvôli tomu, lebo niektorí pacienti liečení týmto druhom lieku stratili počas takejto operácie svalové napätie dúhovky (okrúhlej sfarbenej časti oka). Očný špecialista môže urobiť náležité opatrenia ohľadom použitia liekov a chirurgických techník. Opýtajte sa svojho lekára, či máte pri podstupovaní operácie oka kvôli zákalu očnej šošovky (katarakty) užívanie Urorecu odložiť alebo dočasne prerušiť.

· Ak ste niekedy pri náhlom vstávaní odpadli alebo pocítili závraty, informujte o tom prosím svojho lekára predtým, ako užijete Urorec.

Pri užívaní Urorecu sa môžu pri vstávaní vyskytnúť závraty a príležitostne mdloby, hlavne na začiatku liečby alebo ak užívate ďalšie lieky, ktoré znižujú krvný tlak. Pri ich výskyte si hneď sadnite alebo ľahnite, kým tieto príznaky nezmiznú a čo najskôr informujte svojho lekára (pozri tiež časť „Vedenie vozidiel a obsluha strojov“).
· Ak máte závažné problémy s pečeňou, nesmiete užívať Urorec, pretože nebola testovaná jeho bezpečnosť u pacientov s takýmito problémami. 
· Ak máte problémy s obličkami, požiadajte svojho lekára o radu.

Ak máte stredne závažné problémy s obličkami, váš lekár začne liečbu Urorecom opatrne a pravdepodobne v nižšej dávke (pozri časť 3, „Dávka“). 

Ak máte závažné problémy s obličkami, Urorec neužívajte.
· Keďže nezhubné zväčšenie prostaty a rakovina prostaty môžu mať rovnaké príznaky, predtým, ako váš lekár začne liečbu Urorecom, skontroluje, či nemáte rakovinu prostaty. Urorec nelieči rakovinu prostaty.

· Liečba Urorecom môže viesť k neobvyklej ejakulácii (zníženiu množstva spermií uvoľnených počas pohlavného styku), ktoré môže dočasne ovplyvniť mužskú plodnosť. Tento účinok po vysadení Urorecu zmizne. Ak plánujte mať deti, informujte prosím svojho lekára.

Sodík

Tento liek obsahuje menej ako 1 mmol sodíka (23 mg) v kapsule, t.j. v podstate zanedbateľné množstvo sodíka.
Deti a dospievajúci
Nedávajte tento liek deťom a dospievajúcim mladším ako 18 rokov, pretože indikácia sa tejto vekovej skupiny netýka.
Iné lieky a Urorec
Ak teraz užívate, alebo ste v poslednom čase užívali, či práve budete užívať ďalšie lieky, povedzte to svojmu lekárovi alebo lekárnikovi.
Svojho lekára informujte hlavne ak užívate:
· lieky, ktoré znižujú krvný tlak (hlavne lieky nazývané alfa1‑blokátory, ako sú prazosín alebo doxazosín), pretože počas užívania Urorecu môže nastať zosilnenie účinku týchto liekov,
· protiplesňové lieky (ako sú ketokonazol alebo itrakonazol), lieky používané na liečbu infekcie HIV/AIDS (ako je ritonavir) alebo lieky používané po transplantáciách na predchádzanie odmietnutia orgánu (ako je cyklosporín), pretože tieto lieky môžu zvýšiť množstvo Urorecu v krvi,
· lieky používané na liečbu problémov s dosiahnutím a udržaním erekcie (ako sú sildenafil alebo tadalafil), keďže súbežné používanie s Urorecom môže viesť k miernemu zníženiu krvného tlaku,

· lieky na epilepsiu alebo rifampicín (liek na liečbu tuberkulózy), pretože sa môže znížiť účinok Urorecu.
Tehotenstvo a dojčenie

Urorec nie je určený na použitie u žien.

Plodnosť

Urorec môže znižovať počet spermií a tak dočasne ovplyvniť vašu schopnosť splodiť dieťa. Ak plánujete mať dieťa, poraďte sa so svojim lekárom alebo lekárnikom predtým, ako začnete užívať tento liek.

Vedenie vozidiel a obsluha strojov
Neveďte vozidlo a neobsluhujte stroje, ak pocítite mdloby, závrat, ste ospalý alebo máte rozmazané videnie.
3.
Ako užívať Urorec
Vždy užívajte tento liek presne tak, ako vám povedal váš lekár alebo lekárnik. Ak si nie ste niečím istý, overte si to u svojho lekára alebo lekárnika.
Odporúčaná dávka je jedna 8 mg kapsula Urorecu denne, podávaná cez ústa.
Kapsulu užívajte vždy s jedlom, pokiaľ možno každý deň v rovnakom čase. Kapsulu nerozlamujte ani nerozhryzujte, prehltnite ju celú a pokiaľ možno zapite ju pohárom vody.
Pacienti s problémami s obličkami
Ak máte stredne závažné problémy s obličkami, váš lekár vám môže predpísať inú dávku. Pre tento účel sú k dispozícii 4 mg tvrdé kapsuly Urorecu.
Ak užijete viac Urorecu, ako máte
Ak ste užili viac ako jednu kapsulu, čo najskôr informujte svojho lekára. Ak dostanete závrat alebo pocítite slabosť, okamžite to oznámte svojmu lekárovi.
Ak zabudnete užiť Urorec
Ak ste kapsulu zabudli užiť ako zvyčajne, môžete ju užiť neskôr v ten istý deň. Ak je už takmer čas na ďalšiu dávku, zameškanú dávku vynechajte. Neužívajte dvojnásobnú dávku, aby ste nahradili vynechanú kapsulu.
Ak prestanete užívať Urorec
Ak liečbu ukončíte, príznaky sa môžu vrátiť.
Ak máte akékoľvek ďalšie otázky týkajúce sa použitia tohto lieku, opýtajte sa svojho lekára alebo lekárnika.
4.
Možné vedľajšie účinky
Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.
Ak spozorujete akékoľvek z nasledujúcich alergických reakcií, okamžite to oznámte svojmu lekárovi: opuch tváre alebo hrdla, sťažené dýchanie, pocit mdloby, svrbenie kože alebo žihľavka, pretože dôsledky môžu byť závažné.

Najčastejším vedľajším účinkom je zníženie množstva spermií uvoľnených počas pohlavného styku. Tento účinok po vysadení Urorecu zmizne. Ak plánujte mať deti, informujte prosím svojho lekára.
Môžu sa vyskytnúť závraty, vrátane závratov pri vstávaní, a občas sa môžu vyskytnúť mdloby.
Ak pocítite slabosť alebo závrat, okamžite si sadnite alebo ľahnite, kým tieto príznaky nezmiznú. Ak sa vyskytnú závraty pri vstávaní alebo mdloby, prosím čo najskôr informujte svojho lekára.
Urorec môže spôsobiť komplikácie počas operácie katarakty (operácia oka kvôli zákalu očnej šošovky, pozri časť „Upozornenia a opatrenia“). 

Je dôležité, aby ste okamžite informovali vášho očného lekára, ak užívate alebo ste v minulosti užívali Urorec.

Možné vedľajšie účinky sú uvedené nižšie:

Veľmi časté vedľajšie účinky (môžu postihnúť viac ako 1 z 10 ľudí)
· neobvyklá ejakulácia (počas pohlavného styku dochádza k výronu menšieho množstva spermií alebo nedochádza k žiadnej badateľnej ejakulácii, pozri časť „Upozornenia a opatrenia“).

Časté vedľajšie účinky (môžu postihnúť až 1 z 10 ľudí)
· závraty vrátane závratov pri vstávaní (pozri tiež vyššie, v tejto časti),

· nádcha alebo upchatý nos,

· hnačka.
Menej časté vedľajšie účinky (môžu postihnúť až 1 zo 100 ľudí)
· znížená sexuálna túžba,

· nevoľnosť,

· sucho v ústach,

· ťažkosti s dosiahnutím alebo udržaním erekcie,

· zrýchlená srdcová frekvencia,

· príznaky alergickej reakcie postihujúcej kožu, ako napríklad vyrážka, svrbenie, žihľavka a vyrážka spôsobená liekom,

· výsledky pečeňových testov mimo normy,

· nízky krvný tlak.

Zriedkavé vedľajšie účinky (môžu postihnúť až 1 z 1 000 ľudí)
· rýchle alebo nepravidelné búšenie srdca (tzv. palpitácie),

· mdloby/strata vedomia.

Veľmi zriedkavé vedľajšie účinky (môžu postihnúť až 1 z 10 000 ľudí)
· iné alergické reakcie s opuchom tváre alebo hrdla.

Neznáme (z dostupných údajov nie je možné určiť frekvenciu výskytu)
· vlajúca zrenica oka počas operácie oka kvôli zákalu očnej šošovky (katarakty) (pozri tiež vyššie, v tejto časti).

Prosím, kontaktujte svojho lekára, ak je váš sexuálny život ovplyvnený.

Hlásenie vedľajších účinkov
Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v Prílohe V. Hlásením vedľajších účinkov môžete prispieť k získaniu ďalších informácií o bezpečnosti tohto lieku.
5.
Ako uchovávať Urorec
Tento liek uchovávajte mimo dohľadu a dosahu detí.
Nepžívajte tento liek po dátume exspirácie, ktorý je uvedený na škatuli a blistri po „EXP“. Dátum exspirácie sa vzťahuje na posledný deň v danom mesiaci.
Uchovávajte pri teplote neprevyšujúcej 30 °C.

Uchovávajte v pôvodnom obale na ochranu pred svetlom a vlhkosťou.
Nepoužívajte tento liek, ak spozorujete, že balenie je poškodené alebo vykazuje príznaky manipulácie.
Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.
6.
Obsah balenia a ďalšie informácie
Čo Urorec obsahuje
Urorec 8 mg

Liečivo je silodozín. Každá kapsula obsahuje 8 mg silodozínu.

Ďalšie zložky sú predželatínovaný kukuričný škrob, manitol (E421), magnéziumstearát, laurylsíran sodný, želatína, oxid titaničitý (E171).

Urorec 4 mg

Liečivo je silodozín. Každá kapsula obsahuje 4 mg silodozínu.

Ďalšie zložky sú predželatínovaný kukuričný škrob, manitol (E421), magnéziumstearát, laurylsíran sodný, želatína, oxid titaničitý (E171), žltý oxid železitý (E172).

Ako vyzerá Urorec a obsah balenia
Urorec 8 mg sú biele, nepriehľadné, tvrdé želatínové kapsuly veľkosti 0 (približne 21,7 x 7,6 mm).
Urorec 4 mg sú žlté, nepriehľadné, tvrdé želatínové kapsuly veľkosti 3 (približne 15,9 x 5,8 mm).
Urorec sa dodáva v baleniach obsahujúcich 5, 10, 20, 30, 50, 90, 100 kapsúl. Na trh nemusia byť uvedené všetky veľkosti balenia.
Držiteľ rozhodnutia o registrácii
Recordati Ireland Ltd.
Raheens East
Ringaskiddy Co. Cork

Írsko
Výrobca
Recordati Industria Chimica e Farmaceutica S.p.A.
Via Matteo Civitali 1
20148 Milan
Taliansko

Laboratoires Bouchara‑Recordati
Parc Mécatronic 

03410 Saint Victor
Francúzsko
Ak potrebujete akúkoľvek informáciu o tomto lieku, kontaktujte miestneho zástupcu držiteľa rozhodnutia o registrácii:

	België/Belgique/Belgien
Recordati Ireland Ltd.

Tél/Tel: + 353 21 4379400


	Lietuva

Recordati Polska sp. z o.o. 

Tel: +48 22 206 84 50



	България

Recordati Bulgaria Ltd.
Тел.: + 359 2 829 39 37

	Luxembourg/Luxemburg
Recordati Ireland Ltd.

Tél/Tel: + 353 21 4379400



	Česká republika
Herbacos Recordati s.r.o.
Tel: + 420 466 741 915


	Magyarország

Recordati Ireland Ltd.

Tel.: + 353 21 4379400



	Danmark
Recordati Ireland Ltd.

Tlf.: + 353 21 4379400


	Malta

Recordati Ireland Ltd.

Tel: + 353 21 4379400



	Deutschland
Recordati Pharma GmbH
Tel: + 49 731 70470


	Nederland
Recordati Ireland Ltd.

Tel: + 353 21 4379400



	Eesti

Recordati Polska sp. z o.o. 

Tel: +48 22 206 84 50


	Norge
Recordati Ireland Ltd.

Tlf: + 353 21 4379400



	Ελλάδα
Recordati Hellas Pharmaceuticals A.E.

Τηλ: + 30 210‑6773822


	Österreich
Recordati Austria GmbH

Tel: + 43 664 128 4879


	España

Casen Recordati, S.L.

Tel: + 34 91 659 15 50


	Polska
RECORDATI POLSKA sp. z o.o.
Tel.: + 48 22 206 84 50



	France

Laboratoires Bouchara‑Recordati
Tél: + 33 1 45 19 10 00


	Portugal
Jaba Recordati, S.A.

Tel: + 351 21 432 95 00



	Hrvatska

Altamedics d.o.o.

Tel: +385 1 3702 860

	România

Recordati România S.R.L.
Tel: + 40 21 667 17 41




	Ireland
Recordati Ireland Ltd.

Tel: + 353 21 4379400


	Slovenija
Recordati Ireland Ltd.

Tel: + 353 21 4379400



	Ísland

Recordati Ireland Ltd.

Sími: + 353 21 4379400


	Slovenská republika

Herbacos Recordati s.r.o.
Tel: + 420 466 741 915



	Italia
Recordati Industria Chimica e Farmaceutica S.p.A.

Tel: + 39 02 487871


	Suomi/Finland
SwanMedica Oy 

Puh/Tel: +358 17 3690033

	Κύπρος

G.C. Papaloisou Ltd.

Τηλ: + 357 22 49 03 05


	Sverige

Recordati Ireland Ltd.

Tel: + 353 21 4379400



	Latvija

Recordati Polska sp. z o.o. 

Tel: +48 22 206 84 50


	


Táto písomná informácia pre používateľa bola naposledy aktualizovaná v 
Ďalšie zdroje informácií

Podrobné informácie o tomto lieku sú dostupné na internetovej stránke Európskej agentúry pre lieky https://www.ema.europa.eu.

